কুমারখালী হট নিউজ : কুষ্টিয়ার কুমারখালীতে সংঘ বদ্ধ চোর দলের দুই সদস্য সইফুর রহমান সুমন (২৭) ও সাইফুল ইসলাম মানিক (২৮) আটকের পর রবিবার জনসম্মুখে হাজির করে পুলিশ। রবিবার দুপুর ১ টায় থানার একটি পিকআপ ভ্যান যোগে চোর সুমন ও মানিককে কুমারখালী বাজারে নিয়ে আসে পুলিশ। এ সময় তাদের দেখেতে শতশত  মানুষ পিকআপ ভ্যানের কাছে ভিড় জমায় । শহরের মামনী জুয়েলার্সে চুরির অভিযোগে শুক্রবার দিবাগত রাত সাড়ে ৩ টায় থানার এস আই ফকির পান্নু (পি,পি, এম) সঙ্গীয় ফোর্স নিয়ে কুন্ডুপাড়াস্থ খোকন দরর্জির বাড়ি থেকে তাদের আটক করে। পুলিশ এ সময় তাদের কাছ থেকে চুরি কৃত প্রায় আড়াই ভরি স্বার্ণলংকার উদ্ধার করে।  সুমন কুমারখালীর কুন্ডুপাড়া গ্রামের খোকন দর্জির ছেলে এবং মানিক চড়াইকোল গ্রামের মৃত মনতাজ আলীর ছেলে।